
Kasutusloa andmine ( Mõisa tn 8)

1. ASJAOLUD JA MENETLUSE KÄIK

30.01.2018 ehitisregistri keskkonda laekus läbivaatamiseks Mõisa tn 8 kinnistul asuva ümberehitatud kaupluse hoonele kasutusloa taotlus nr. 1811371/01671-1. Taotlusele on lisatud ehitusprojekt, ehitise auditi aruanne, (linnavalitsuse dokumendiregistris nr 1049). 

22.02.2018  ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1812371/02497,  menetluse nr 127483.

20.12.2017 Narva Linnavalitsus korralduse nr 1287-k  alusel väljastas ümberehitatud Mõisa tn 8 kauplusehoonele kasutusloa nr. 1712371/18603  tähtajaga kuni 01.07.2018. Kasutusluba ei laiene hoone varikatusele. Tähtajalise kasutusloa väljastamise põhjustas 18.12.2017 hoone ülevaatusel avastatud kauplusehoone varikatuse alumisest pinnast sulanud lume- ning vihmaveest lekke, mille tagajärjeks oli jääpurikate tekkimine kauplusehoone peasissepääsu kohal.
Seega kasutusloas nr. 1712371/18603 olid sätestatud järgmised kõrvaltingimused:

1.Kauplusehoone, sh. hoone varikatuse ohutu kasutamise eest vastutab hoone omanik

2. Kasutusluba  kehtib kuni 01.07.2018. Kasutusluba ei laiene varikatusele 

3. Tähtajatu kasutusloa saamiseks koos kasutusloa taotlusega esitada dokument, mis tõendab hoone varikatuse konstruktsiooni ohutust ning vastavust ehitusprojektile ja hoone ohutu kasutuse vastavalt kasutamise otstarbele.

30.01.2018 kasutusloa taotlusele on lisatud kaupluse hoone varikatuse audit, töö nr 30012018/EA, audiitor OÜ Zoroaster. Auditi aruandes on teatatud, et varikatuse vee lekete põhjus on uuritud konstruktsioonide avamise meetodil, lekke põhjus on avastatud ning likvideeritud. 
Seega ehitusseadustiku § 55 kohaselt Mõisa tn 8 kinnistul asuva ümberehitatud kaupluse hoonele
kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

. 

3. OTSUS:

Väljastada Mõisa tn 8 kinnistul asuvale ümberehitatud kauplusehoonele kasutusluba.

RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

